Խոսելով արցախյան հերոսամարտում Երկրապահ կամավորների ներդրման մասին, ՀՀ մշակույթի նախարարը նշեց. «Մեր ժողովրդի համար օրհասական պահին ինքնաբուխ ծնված այդ շարժումը կանոնակարգվեց սպարապետ Վազգեն Սարգսյանի կողմից, և ստեղծվեց Երկրապահ կամավորականների միությունը: Կամավորականների համար հայրենասիրությունը լոկ բառ չէ, այլ՝ գիտակցություն, հայրենիքը զենքով և վրձնով պաշտպանելու հզոր ուժ և կամք»: Իր խոսքում, նախարարը կարևորեց Երկրապահ կամավորականների միության առաքելությունը նաև՝ մեր օրերում: Այս համատեքստում, նախարար Հ. Պողոսյանն անդրադարձավ պետական խորհրդանիշների հանրահռչակման, հուշարձանների մաքրման, զորամասերում և մարզերում մշակութային տարբեր միջոցառումներին՝ հույս հայտնելով, որ հենց այս ծրագրերի շրջանակներում էլ կընթանա համագործակցությունը: